GULF เดินเครื่อง COD โรงไฟฟ้า GSRC หน่วยที่ 1 กำลังผลิต 662MW
GULF เดินเครื่อง COD โรงไฟฟ้า GSRC หน่วยที่ 1 กำลังผลิต 662MW
31 มี.ค. 2564

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยว่า บริษัท กัลฟ์ เอสอาร์ซี จำกัด ซึ่งเป็นบริษัทย่อย และเป็นผู้ดำเนินโครงการโรงไฟฟ้า กัลฟ์ เอสอาร์ซี (GSRC) ได้ดำเนินการจ่ายไฟฟ้าจากหน่วยผลิตไฟฟ้าที่ 1 คิดเป็นกำลังการผลิตไฟฟ้าติดตั้งจำนวน 662.5 เมกะวัตต์เข้าระบบให้แก่การไฟฟ้าฝ่ายผลิตแห่งประเทศไทย (กฟผ.) แล้วในวันที่ 31 มีนาคม 2564 ภายใต้ประเภทผู้ผลิตไฟฟ้าเอกชนขนาดใหญ่ (Independent Power Producer หรือ IPP)
โดยโครงการโรงไฟฟ้า GSRC ตั้งอยู่ในนิคมอุตสาหกรรมดับบลิวเอชเอ อีสเทิร์นซีบอร์ด 1 อำเภอศรีราชา จังหวัดชลบุรี กำลังการผลิตไฟฟ้าติดตั้งจำนวน 2,650 เมกะวัตต์ และมีสัญญาซื้อขายไฟฟ้ากับ กฟผ.จำนวน 2,500 เมกะวัตต์ เป็นระยะเวลา 25 ปี
ทั้งนี้ โครงการโรงไฟฟ้า GSRC เป็นหนึ่งในโรงไฟฟ้า IPP ที่ใช้ก๊าซธรรมชาติเป็นเชื้อเพลิง ภายใต้บริษัท อินดิเพนเดนท์พาวเวอร์ดีเวลลอปเมนท์ จำกัด (IPD) ซึ่งดำเนินโครงการ IPP จ นวน 2 โครงการ ได้แก่ โครงการ GSRC ที่กล่าวไปข้างต้น และโครงการ GPD ขนาดกำลังผลิตติดตั้ง 2,650 เมกะวัตต์ รวมเป็นกำลังการผลิตไฟฟ้าติดตั้งภายใต้ IPD ทั้งสิ้น 5,300 เมกะวัตต์ สำหรับโครงการ GSRC มีกำหนดการเปิดดำเนินการเชิงพาณิชย์หน่วยที่ 2-4 ในเดือน ต.ค. 2564, มี.ค. 2565 และ ต.ค. 2565 ตามลำดับ ส่วนโครงการ GPD มีกำหนดเปิดดำเนินการเชิงพาณิชย์ระหว่างปี 2566-2567